Diari Oficial de la Generalitat Valenciana


Sumari del DOGV 448, del 21-10-1986 (1986/807380)

RESOLUCIÓ de 24 de setembre de 1986, del Director General de l'Institut Valencià d'Administració Pública, per la qual és convocada la celebració de cursos d'idiomes per al curs acadèmic 1986/87.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   448

Data del DOGV
:   21-10-1986

Secció del DOGV
:   ALTRES DISPOSICIONS

Número del document
:   1986/807380


Data del document
:   24-09-1986

Organisme emissor
:   Conselleria d'Administració Pública

Tipus de document
:   Resolució

Correcció d'errades

Resolució de 24 de setembre de 1986, del Director General de l'Institut Valencià d'Administració Pública, per la qual és convocada la celebració de cursos d'idiomes per al curs acadèmic 1986-87.  
L'Institut Valencià d'Administració Pública col·laborarà amb l'Escola Oficial d'Idiomes de València, en execució del seu pla d'activitats ha organitzat els següents cursos d'idiomes per al personal al servei de la Generalitat:   
1. Curs d'Anglés. Nivell I.   
2. Curs d'Anglés. Nivell II.   
3. Curs de Francés. Nivell I.   
4. Curs de Francés. Nivell II.   
Els cursos ofertats les característiques i els requisits d'accés dels quals són expressats tot seguit, es realitzaran d'acord amb les normes següents:   
I. Sol·licituds.   
1. Els qui aspiren a participar en algun dels cursos esmentats hauran de sol·licitar-ho adjuntant la documentació següent:   
a) Instància de sol·licitud.   
b) Informe del centre directiu valorant-ne l'interés.   
2. El termini de presentació d'instàncies serà de quinze dies hàbils, a partir de la publicació en el Diari Oficial de la Generalitat Valenciana.   
3. Les sol·licituds hauran de ser remeses a l?Il·lm. Sr. Director de l'Institut Valencià d'Administració Pública, c/ Martínez Cubells, 2, 46642-València; caldrà especificar-hi el curs que hom val realitzar i les dades personals i administratives referents al lloc de treball.   
II. Accés al curs.   
4. Podran accedir als cursos aquells funcionaris dels Grups A i B que presten servei a la Comunitat Autònoma Valenciana.   
5. Els candidats seleccionats per l'IVAP hauran de fer una prova selectiva en la qual hauran de deixar constància del nivell exigit a fi de garantir l?homogeneïtat i l'adequat nivell del curs.   
6. Per a l'assistència al curs, els admesos hauran de sol·licitar l'autorització de llur Director General.   
7. Les Conselleries hauran d'abonar, en la Caixa d'Estalvis Provincial de València, compte corrent número 27 957 6413 00496 67, els drets del curs que són 5.000 pessetes, per cada seleccionat.   
8. El nombre màxim d'alumnes serà de 20 per curs.   
9. En finalitzar el curs s'atorgaran certificats de participació i aprofitament si s'escau. Una assistència injustificada, superior al 10 % de les hores lectives, motivarà l'exclusió del curs.   
III. Requisits.   
10. Per als cursos de Nivell I, coneixements elementals de l'idioma elegit; i per al Nivell II, coneixements d'un mínim, en traducció i conversa, al nivell del Batxiller Superior o BUP.   
11. Per a ser seleccionat hom tindrà en compte preferentment la utilització actual i freqüent de l'idioma elegit en l'exercici del lloc de treball o l'expectativa immediata d'ocupar-lo.   
IV. Desenvolupament.   
12. Els cursos es desenvoluparan durant el curs escolar 1986/87.a l'Escola Oficial d'Idiomes de València amb l'horari següent:   
a) Anglés, Nivell I. Dilluns i dimecres de 19 a 21 hores.   
b) Anglés, Nivell II. Dimarts i dijous de 19 a 21 hores.   
c) Francés, Nivell I. Dilluns i dimecres de 18 a 20 hores.   
d) Francés, Nivell II Dimarts i dijous de 18 a 20 hores.   
Ambdós cursos, i a les hores indicades, tindran classes els divendres alterns.   
València, 24 de setembre de 1986.-El Director General: Andrea Morey i Juan.